Diari Oficial de la Generalitat Valenciana


Sumari del DOGV 547, del 16-03-1987 (1987/808371)

ORDRE de 2 de març de 1987, de la Conselleria d'Agricultura i Pesca, per a la Promoció, Constitució i Consolidació de Cooperatives Agràries i Societats Agràries de Transformació, Producció o Comerçialització.
----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/03/02/(4)/dof/vci/html**

### Dades del document

Número de DOGV
:   547

Data del DOGV
:   16-03-1987

Secció del DOGV
:   DISPOSICIONS GENERALS

Número del document
:   1987/808371


Data del document
:   02-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 2 de març de 1987, de la Conselleria d'Agricultura i Pesca, per a la promoció, constitució i consolidació de Cooperatives Agràries i Societats Agràries de Transformació, Producció o Comercialització.  
Per Decret 198/1985, de 23 desembre, del Consell de la Generalitat Valenciana, es disposa l'aprovació de diverses actuacions conduents a la modernització del sector agrari valencià.   
La Cooperativa i la Societat Agrària de Transformació (SAT), són models d'empresa que s'adapten a les característiques de la producció del sector agrari. Com a fórmula d'associació, permet de conjuminar els esforços individuals dels agricultors i aconseguir així un desenvolupament econòmic major del sector i una millora en la condició particular dels socis components. D'altra banda, pot proporcionar una important via de solució per a la creació d'ocupació, amb les consegüents repercussions que aqueix fet genera a nivell nacional.   
Però aquestes entitats no constitueixen tan sols una fórmula econòmica que genera benestar i riquesa, sinó que respon també a un model social de convivència, fomenta la solidaritat, l'organització i la participació democràtica de tots en les decisions de l'entitat i contribueix a la formació social i cultural dels seus components.   
El foment del Cooperativisme com a fórmula que reporta innumerables avantatges no és sols una aspiració, sinó també un imperatiu consagrat expressament a la nostra Constitució.   
Conscients d'aquest avantatge i de la necessitat de fomentar el Cooperativisme Agrari a la nostra Comunitat Valenciana, tant per les seues repercussions econòmiques com socials, i fent ús de les facultats que per la Disposició Final Primera del Decret 198/1985, de 23 de desembre tinc atribuïdes,   
ORDENE  
Article primer  
La Conselleria d'Agricultura i Pesca, convoca la concessió de subvencions per a la promoció i consolidació d'entitats associatives agràries de primer grau de producció o comercialització.   
Tindran preferència per a la concessió d'aquestes ajudes, les cooperatives de treball associat de producció agrícola i les cooperatives de producció o comercialització de bestiar, així com les agrupacions, mancades de personalitat jurídica, l'objecte de les quals siga el treball en comú per a la producció agrícola i la cria o comercialització de bestiar.   
Promoció d'entitats associatives agràries  
Article segon  
Podran ser beneficiaris de les ajudes que concedeix aquesta Ordre, les Agrupacions mancades de personalitat jurídica que realitzen l'activitat a la Comunitat Valenciana, i es dediquen a activitats agràries, ramaderes o forestals.   
Article tercer  
Les activitats objecte de subvenció aniran dirigides a l'estudi de les possibilitats d'associació i en concret seran subvencionades en una quantia màxima d'un milió de pessetes per grup:   
a) Fins al 100% del cost, les activitats de caràcter formatiu que s'organitzen, els estudis de mercat i les anàlisis de viabilitat que es realitzen.   
b) Seran subvencionades fins al 50% del cost, les despeses de constitució d'una cooperativa del camp, de treball associat de producció agrària, o societat agrària de transformació, i les despeses d'arrendament de terres, magatzems i instal·lacions, que siguen essencials per a la realització de l'activitat econòmica objecte del grup.   
Article quart  
Les ajudes establertes a l'article anterior, tindran vigència un any.   
Article cinqué  
Per a la concessió de les ajudes establertes a l'article tercer, hauran de presentar les agrupacions, junt amb la sol·licitud en què s?especificarà la quantia de la subvenció que se sol·licita:   
- Relació del nombre de socis que la constitueixen.   
- Declaració jurada que les terres, els magatzems o les instal·lacions arrendades, no són propietat de cap dels associats.   
- Pla d'actuació on s'indicaran els objectius que persegueixen, la destinació dels béns arrendats i la conveniència de realitzar dites activitats per tal de formalitzar una societat.   
Consolidació d'entitats agràries  
Article sisé  
Podran ser beneficiaris de les ajudes que concedeix la present, en vista a la consolidació les entitats associatives agràries:   
- Les Cooperatives del Camp, Cooperatives de Treball associat de producció agrària i societats agràries de transformació que s'hagen constituït en els dos últims anys, o que es constituesquen enguany.   
- Dites entitats hauran de tenir un volum mínim de negocis equivalent a 800.000 pts. per soci i any.   
Article seté  
Les activitats objecte de subvenció aniran orientades a la consolidació de dites societats, i en concret serà n subvencionades, amb un màxim de dos milions de pessetes per entitat i any:   
a) Fins un 100% del cost:   
- Activitats formatives per als socis i empleats de dites entitats.   
- Estudis de mercat i anàlisis de viabilitat.   
b) Fins un 50% del cost:   
- Arrendaments de terres, magatzems i instal·lacions que siguen essencials per a la realització de l'activitat econòmica objecte de la societat.   
- Despeses de gestió necessàries per consolidar l'entitat.   
Adquisició d'equipaments tècnics i administratius.   
- Les actuacions dirigides a iniciar una activitat comercial relacionada amb l'activitat productiva objecte social de l'entitat (integració en cooperatives de comercialització, contractació de gerents...).   
c) Fins a quatre punts de l'interés meritat pels crèdits obtinguts per a les entitats de treball associat per a la inversió en capital fix i/o circulant.   
Article vuité  
Les ajudes establertes a l'article anterior tindran una vigència de dos anys.   
Article nové  
Per a la concessió de les ajudes establertes a l'article seté, les societats hauran de presentar, junt amb la sol·licitud en què s?especificaran la quantia de la subvenció que se sol·licita:   
- Fotocòpia compulsada pel Registre de Cooperatives de la diligència d'inscripció de l'entitat.   
- Declaració jurada que les terres, els magatzems o les instal·lacions arrendades no són propietat de cap soci.   
- Pla d'actuació, on s'indicaran els objectius proposats, els realitzats i la destinació dels béns arrendats.   
Article deu  
Per a la justificació oportuna de les subvencions concedides, de cara a la promoció o consolidació d'aquestes agrupacions, els beneficiaris hauran de presentar els justificants que acrediten la realització de les activitats i el cost, previ el pagament de les susdites subvencions.   
Igualment, les entitats sol·licitants, hauran de presentar justificació del pagament de les seues obligacions fiscals i davant la seguretat social.   
Article onze  
Les sol·licituds per a l'obtenció de les subvencions contemplades en aquesta Ordre, hauran de presentar-se a la Conselleria d'Agricultura i Pesca abans del 30 de juny de 1987.   
Article dotze  
Presentada la documentació i els justificants exigits, la subvenció aprovada, objecte d'aquesta Ordre, serà feta efectiva amb càrrec als crèdits per a transferències de capital, del Programa 621- Institut de Cooperativisme Agrari Valencià, contingut en l'Estat de les Despeses per a 1987.   
DISPOSICIO DEROGATORIA  
En entrar en vigor aquesta Ordre queden derogades: l'Ordre de 20 de febrer de 1986, de la Conselleria d'Agricultura i Pesca, per la qual es concedeixen subvencions per a l'Arrendament de Terres; i l'Ordre de 26 de febrer de la Conselleria d'Agricultura i Pesca, per la qual es concedeixen subvencions per a la Constitució de Cooperatives.   
DISPOSICIO FINAL  
Aquesta Ordre entrarà en vigor el dia de la publicació al Diari Oficial de la Generalitat Valenciana.   
València, 2 de març de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI